pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘รมช.มนัญญา’ เปิดงานเทศกาลควายไทยอุทัยธานีครั้งที่ 10
วันอาทิตย์ที่ 27 มีนาคม 2565
‘รมช.มนัญญา’ เปิดงานเทศกาลควายไทยอุทัยธานีครั้งที่ 10
‘รมช.มนัญญา’ เปิดงานเทศกาลควายไทยอุทัยธานีครั้งที่ 10 กระตุ้นตลาดซื้อขายกระบือ เดินหน้าพัฒนาสายพันธุ์เพิ่มมูลค่ากระบือไทย
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดงาน   “เทศกาลควายไทยอุทัยธานี”ครั้งที่10ณบริเวณกองบังคับการตํารวจภูธรจังหวัดอุทัยธานีตําบลสะแกกรังอําเภอเมืองจังหวัดอุทัยธานีว่าการจัดงานดังกล่าวมีวัตถุประสงค์เพื่อให้เกษตรกรได้พบปะแลกเปลี่ยนความคิดเห็นระหว่างเกษตรกรด้วยกันเองและผู้ทรงคุณวุฒิตลอดจนเพื่ออนุรักษ์และใช้ประโยชน์พัฒนาปรับปรุงสายพันธุ์กระบือของจังหวัดอุทัยธานีให้ดียิ่งขึ้นรวมทั้งสร้างมูลค่าเพิ่มของกระบือช่วยกระตุ้นการซื้อขายกระบือในจังหวัดอุทัยธานีให้มีปริมาณเพิ่มสูงขึ้นทั้งในรูปแบบกระบือสวยงามและกระบือเนื้อ
รมช.มนัญญากล่าวว่ากระทรวงเกษตรและสหกรณ์ได้เล็งเห็นความสําคัญในอาชีพด้านปศุสัตว์ของเกษตรกรโดยกระบือจัดเป็นสินค้าเกษตรที่มีความสําคัญ1ใน3ของจังหวัดอุทัยธานีนอกจากข้าวและปลาแรดอีกทั้งจังหวัดอุทัยธานีโดยสมาคมพัฒนาพันธุ์ควายไทยก็ได้ร่วมขับเคลื่อนและให้ความสําคัญกับภาคปศุสัตว์เป็นอย่างสูงโดยเฉพาะการพัฒนาและปรับปรุงพันธุ์กระบือทั้งกระบือสวยงามและกระบือเนื้อทั้งนี้จากการรายงานการสํารวจข้อมูลเกษตรกรผู้เลี้ยงกระบือของสํานักงานปศุสัตว์จังหวัดอุทัยธานีพบว่า  ในปี2563 - 2564มีจํานวนเกษตรกรผู้เลี้ยงกระบือเพิ่มขึ้นร้อยละ20.5จํานวนกระบือเพิ่มขึ้นร้อยละ17.5ปริมาณผลผลิตเพิ่มขึ้นร้อยละ22.4และมีมูลค่ารวมเพิ่มขึ้นร้อยละ20.5โดยในปี2563มีเกษตรกรผู้เลี้ยงจํานวน2,067รายจํานวนกระบือ23,379ตัวปริมาณผลผลิต8,270ตัวมูลค่ารวม296.9ล้านบาทและในปี2564มีเกษตรกรผู้เลี้ยงจํานวน2,600รายจํานวนกระบือ28,336ตัวปริมาณผลผลิต10,655ตัวมูลค่ารวม382.5ล้านบาทซึ่งการจัดงานเทศกาลควายไทยอุทัยธานีในครั้งนี้จะส่งผลให้เกษตรกรหันมาสนใจในอาชีพการเลี้ยงกระบือเพิ่มมากขึ้นเป็นการเพิ่มรายได้เพิ่มองค์ความรู้รวมทั้งการพัฒนาสายพันธุ์กระบือให้ดียิ่งขึ้นไป
ทั้งนี้ภายในงานเทศกาลควายไทยอุทัยธานีครั้งที่10มีกิจกรรมที่น่าสนใจอาทิการประกวดกระบือลุ่มน้ําสะแกกรังกระบือทั่วไปและกระบือแกรนด์แชมป์(Grand Champion)ชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีนอกจากนี้ยังมีการจําหน่ายสินค้าด้านปศุสัตว์ในงาน“Buffalo Night”อีกด้วย
รัฐบาลไทย-ข่าวทำเนียบรัฐบาล-8.8 : The Infinity Maximum Sale ประมูลออนไลน์บ้านมือสอง ธอส. ปิดยอดขาย 258 ล้านบาท ภายใน 1 ชั่วโมง
วันอังคารที่ 9 สิงหาคม 2565
8.8 : The Infinity Maximum Sale ประมูลออนไลน์บ้านมือสอง ธอส. ปิดยอดขาย 258 ล้านบาท ภายใน 1 ชั่วโมง
ผลการจัดงานประมูลออนไลน์บ้านมือสอง ธอส. 8.8 : The Infinity Maximum Sale” ผ่าน Application : G H Bank Smart NPA ที่จัดขึ้นในวันที่ 8 ส.ค.2565 ระหว่างเวลา 12.00-13.00 น. จําหน่ายบ้านมือสอง ธอส. ทั่วประเทศได้ 164 รายการ คิดเป็นจํานวนเงินรวม 258 ล้านบาท
ธนาคารอาคารสงเคราะห์ (ธอส.) รายงานผลการจัดงานประมูลออนไลน์บ้านมือสอง ธอส. 8.8 : The Infinity Maximum Sale” ผ่าน Application : G H Bank Smart NPA ที่จัดขึ้นในวันนี้ (8 สิงหาคม 2565) ระหว่างเวลา 12.00-13.00 น. สามารถจําหน่ายบ้านมือสอง ธอส. ทั่วประเทศได้ 164 รายการ คิดเป็นจํานวนเงินรวม 258 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 46 รายการ จํานวนเงิน 111 ล้านบาท และทรัพย์ในส่วนภูมิภาค 118 รายการ จํานวนเงิน 147 ล้านบาท พิเศษ!! ชนะการประมูลจะได้รับ On Top เพิ่มอีก 10 % จากราคาที่ปิดประมูลเพียงทําสัญญาและทํานิติกรรมให้แล้วเสร็จภายในวันที่ 31 ตุลาคม 2565 และฟรีค่าประเมินราคาทรัพย์สิน เพื่อช่วยลดค่าใช้จ่ายสําหรับผู้ที่ต้องการมีที่อยู่อาศัยเป็นของตนเองด้วย โดยทรัพย์ที่ประมูลขายได้ในราคาต่ําที่สุด คือ ทรัพย์ประเภทที่ดินเปล่า ขนาด 105 ตารางเมตร ใน อ.วารินชําราบ จ.อุบลราชธานี ปิดประมูลในราคาเพียง 140,000 บาท เท่านั้น สําหรับทรัพย์ที่ประมูลขายได้ในราคาสูงสุด คือ ทรัพย์ประเภทแฟลต 7 ชั้น ขนาดเนื้อที่ 244 ตารางวา ใน อ.เมืองนนทบุรี จ.นนทบุรี ปิดประมูลได้ในราคา 46,179,000 บาท เนื่องจากเป็นทรัพย์ที่ทําเลดี เดินทางได้ในหลายเส้นทางคมนาคม ใกล้รถไฟฟ้า และแหล่งอํานวยความสะดวกมากมาย ( ยกเว้นโปรโมชั่น On Top 10 % ) สําหรับผู้ที่พลาดการประมูลบ้านมือสอง ธอส. ของธนาคารในครั้งนี้ สามารถพบกับมหกรรมบ้านมือสอง ธอส. GHB ALL Home Expo 2022 ที่จะจัดขึ้นจํานวน 4 ครั้ง ประกอบด้วย มหกรรมบ้านมือสอง ครั้งที่ 1 จ.สมุทรสาคร วันที่ 19-21สิงหาคม 2565 ณ ศูนย์การค้าเซ็นทรัล พระราม 2, มหกรรมบ้านมือสอง ครั้งที่ 2 จ.ปทุมธานี วันที่ 16-18 กันยายน 2565 ณ ศูนย์การค้าฟิวเจอร์พาร์ค รังสิต, มหกรรมบ้านมือสอง ครั้งที่ 3 จ.สมุทรปราการ วันที่ 4-6 พฤศจิกายน 2565 ณ ศูนย์การค้าเซ็นทรัล บางนา และมหกรรมบ้านมือสอง ครั้งที่ 4 จ.นนทบุรี วันที่ 18-20 พฤศจิกายน 2565 ณ ศูนย์การค้าเซ็นทรัล เวสต์เกต นอกจากนั้นพบกับกิจกรรม “ G H B ALL HOME LIVE ” ภายในงาน ซึ่งจะมี การไลฟ์สดขายบ้านมือสอง และกิจกรรมพิเศษอีกมากมาย สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @GHBALLHOME
รัฐบาลไทย-ข่าวทำเนียบรัฐบาล-สธ. รับมอบเครื่องผลิตออกซิเจน 300 เครื่องจากรัฐบาลอินเดีย สนับสนุนการดูแลผู้ป่วยโควิด 19
วันศุกร์ที่ 10 กันยายน 2564
สธ. รับมอบเครื่องผลิตออกซิเจน 300 เครื่องจากรัฐบาลอินเดีย สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจน 300 เครื่องจากรัฐบาลอินเดีย สนับสนุนการดูแลผู้ป่วยโควิด 19 ในโรงพยาบาลบุษราคัม, โรงพยาบาล/สถานบริการสังกัดสธ./กทม. และภาคีเครือข่าย/ศูนย์พักคอย (Community Isolation) ในเขต กทม.และปริมณฑล
บ่ายวันนี้ (10 กันยายน 2564) ที่กรมการแพทย์ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สมศักดิ์ อรรมศิลป์ อธิบดีกรมการแพทย์ นายดามพ์ บุญธรรม อธิบดีกรมเอเชียใต้ ตะวันออกกลางและแอฟริกา พลเรือโทภิญโญ โตเลี้ยง เจ้ากรมข่าวทหารเรือในฐานะผู้แทนผู้บัญชาการทหารเรือ และคณะผู้บริหาร รับมอบเครื่องผลิตออกซิเจนจากรัฐบาลอินเดีย จํานวน300 เครื่องจาก ฯ พณ ฯ สุจิตรา ดูราย(H.E. Mrs. Suchitra Durai) เอกอัครราชทูตอินเดียประจําประเทศไทย เพื่อสนับสนุนการดูแลรักษาผู้ป่วยโควิด 19
ดร.สาธิตกล่าวว่า รัฐบาลไทยและรัฐบาลอินเดียมีความสัมพันธ์อันดีต่อกันมาอย่างยาวนาน วันนี้รัฐบาลอินเดียได้บริจาคเครื่องผลิตออกซิเจน (Oxygen Concentrator) ให้แก่รัฐบาลไทย จํานวน 300 เครื่อง ซึ่งได้มาถึงประเทศไทยแล้วเมื่อวันที่ 3 กันยายน 2564 ที่ผ่านมา โดยเรือของกองทัพเรืออินเดีย เทียบท่าที่ท่าเรือจุกเสม็ด ฐานทัพเรือสัตหีบ จ.ชลบุรี ซึ่งหลายหน่วยงานฝ่ายไทยได้ร่วมกันดําเนินงานตลอดขั้นตอนการรับและขนส่ง ได้แก่ กระทรวงการต่างประเทศ กองทัพเรือ กรมศุลกากร และกระทรวงสาธารณสุข และได้จัดส่งเครื่องผลิตออกซิเจนไปยังโรงพยาบาลบุษราคัมแล้วจํานวน 100 เครื่อง และกรมการแพทย์ 200 เครื่อง เพื่อกระจายไปยังโรงพยาบาล/สถาบันในสังกัดกรมการแพทย์, สถานพยาบาลในสังกัดและหน่วยบริการภาคีเครือข่าย/ ศูนย์พักคอย (Community Isolation) ในพื้นที่กรุงเทพมหานครและปริมณฑล
“ในนามรัฐบาลไทย ขอขอบคุณรัฐบาลอินเดียที่สนับสนุนเครื่องผลิตออกซิเจนซึ่งเป็นอุปกรณ์ทางการแพทย์ที่มีความจําเป็นและมีประโยชน์อย่างมากสําหรับดูแลผู้ป่วยโควิด 19 ไมตรีจิตในครั้งนี้เป็นการกระชับความสัมพันธ์ระหว่างไทยกับอินเดียให้แน่นเเฟ้นยิ่งขึ้น และร่วมมือกันต่อสู้กับการระบาดโรคโควิด 19 ในทุกๆ ด้านต่อไป” ดร.สาธิตกล่าว
************************************** 10 กันยายน 2564
รัฐบาลไทย-ข่าวทำเนียบรัฐบาล-รมว.พม. แนะแกนนำสภาเด็กและเยาวชนพัฒนาตนเอง เรียนรู้สิ่งใหม่ เพิ่มทักษะชีวิต สู่ผู้นำการเปลี่ยนแปลงในศตวรรษที่ 21
วันจันทร์ที่ 1 พฤศจิกายน 2564
รมว.พม. แนะแกนนําสภาเด็กและเยาวชนพัฒนาตนเอง เรียนรู้สิ่งใหม่ เพิ่มทักษะชีวิต สู่ผู้นําการเปลี่ยนแปลงในศตวรรษที่ 21
รมว.พม. แนะแกนนําสภาเด็กและเยาวชนพัฒนาตนเอง เรียนรู้สิ่งใหม่ เพิ่มทักษะชีวิต สู่ผู้นําการเปลี่ยนแปลงในศตวรรษที่ 21
วันที่ 30ต.ค. 64 เวลา 09.00 น. นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมเชิงปฏิบัติการพัฒนาศักยภาพแกนนําสภาเด็กและเยาวชนสู่การเป็นผู้นําการเปลี่ยนแปลงในศตวรรษที่ 21 (YOUTH LEADERS of the 21st Century) พร้อมทั้งร่วมรับฟังการนําเสนอผลการเรียนรู้ รวมถึงให้ข้อเสนอแนะแก่ผู้เข้าร่วมประชุม โดยมีคณะผู้บริหารกระทรวง พม. พร้อมด้วย ตัวแทนสภาเด็กและเยาวชนจังหวัดเชียงใหม่ และเครือข่ายเด็กและเยาวชน เข้าร่วม ณ การเคหะแห่งชาติ (ร่มเกล้า) กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้กําหนดจัดประชุมเชิงปฏิบัติการพัฒนาศักยภาพแกนนําสภาเด็กและเยาวชนสู่การเป็นผู้นําการเปลี่ยนแปลงในศตวรรษที่ 21 ระหว่างวันที่ 29 ตุลาคม – วันที่ 4 พฤศจิกายน 2564 โดยมีวัตถุประสงค์เพื่อให้สภาเด็กและเยาวชนเป็นผู้นําการเปลี่ยนแปลงในศตวรรษที่ 21 ด้วยการพัฒนาศักยภาพ และเสริมสร้างทักษะในด้านต่าง ๆ ทั้งการบรรยายให้ความรู้และการฝึกปฏิบัติอาทิ 1) กระบวนการค้นหาตนเอง 2) ต้นทุนชีวิตและการคิดเชิงบวก 3) การเรียนรู้และฝึกฝนการมีสติ (Mindfulness) 4) การสื่อสารผ่านสื่อสังคมออนไลน์ และการบริหารจัดการรับมือกับวิกฤตบนโลกออนไลน์ 5) การวางแผนและจัดสรรเวลาในการเรียน การทํางาน 6) การบริหารจัดการเงิน (Money Management) 7) ทักษะการพูดและการฟังอย่างมืออาชีพ และ 8) การมองอนาคตไปข้างหน้าของเยาวชนไทย เป็นต้น
นายจุติ กล่าวเพิ่มเติมว่า วันนี้ ตนได้เน้นย้ําให้ผู้เข้าร่วมประชุมว่าการลงทุนในเยาวชนเป็นการลงทุนที่ให้ผลตอบแทนที่ดีที่สุด ขอให้ทุกคนตั้งใจฟังสิ่งที่วิทยากรมาถ่ายทอดให้ เพราะว่าทุกคนในที่นี้ตั้งใจทําให้โครงการนี้เกิดขึ้น เพื่อบ่มเพาะทักษะความคิดของตัวคุณเอง เพื่อสังคม เพื่ออนาคต การเข้าร่วมประชุมครั้งนี้เหมือนเป็นการส่งมอบไม้ผลัดจากคนรุ่นหนึ่งสู่อีกรุ่นหนึ่ง วันนี้ตนจะมาถ่ายทอดประสบการณ์แบบถอดบทเรียนให้กับทุกคน ทั้งนี้ สังคมไทยกําลังเข้าสู่สังคมผู้สูงอายุอย่างเต็มตัว คุณจะพบว่ามีผู้สูงอายุเพิ่มขึ้นและคนรุ่นใหม่น้อยลง และกระทรวง พม. โดย ดย.จะเป็นผู้เจียระไนเด็กให้เป็นเพชร ซึ่งอาจจะไม่ได้ทุกคน แต่เราจะทําให้ดีที่สุด เราจะมาสร้างคุณ สร้างหัวใจคุณให้ยิ่งใหญ่แข็งแกร่ง และสร้างกรอบความคิดคุณให้เป็นตัวของตัวเอง แต่ต้องมีความรู้ ผิด ชอบ ชั่ว ดี อย่างไรก็ตาม ผู้เข้าร่วมประชุมทุกคนเป็นคนรุ่นใหม่และต้องถามตัวเองว่าสิ่งใหม่ๆ ต้องการอะไร มีความยั่งยืนหรือไม่ ฉะนั้น วันนี้ตนอยากให้เป็นจุดเริ่มต้นของเยาวชนไทยที่มองครบทุกมิติ 360 องศา อยากจะบอกว่าสังคมไทยจะไปได้ ถ้าคุณรู้จักยอมรับซึ่งกันและกัน เราต้องอยู่ได้ด้วยความแตกต่าง ไม่มีใครคิดเหมือนกัน เพราะคนไม่ใช่หุ่นยนต์ 100 คน 100 ความคิด แคร์ตัวเองให้มาก เพราะคุณอยู่ได้มั่นคงได้ด้วยตัวของตัวเอง
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ฝากความห่วงใย ประธานสภาฯ "ชวน หลีกภัย" ขอให้หายป่วยโดยเร็ว ห่วงประชาชนช่วงหยุดยาว มีความเสี่ยงติดเชื้อโควิด ขอให้เพิ่มความระมัดระวัง
วันพุธที่ 13 กรกฎาคม 2565
​โฆษกรัฐบาลเผย "นายกฯ" ฝากความห่วงใย ประธานสภาฯ "ชวน หลีกภัย" ขอให้หายป่วยโดยเร็ว ห่วงประชาชนช่วงหยุดยาว มีความเสี่ยงติดเชื้อโควิด ขอให้เพิ่มความระมัดระวัง
​โฆษกรัฐบาลเผย "นายกฯ" ฝากความห่วงใย ประธานสภาฯ "ชวน หลีกภัย" ขอให้หายป่วยโดยเร็ว ห่วงประชาชนช่วงหยุดยาว มีความเสี่ยงติดเชื้อโควิด ขอให้เพิ่มความระมัดระวัง
วันนี้ (13 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการป่วยของนายชวน หลีกภัย ประธานรัฐสภา และประธานสภาผู้แทนราษฎร มีอาการอ่อนเพลียจากการติดเชื้อโควิด - 19 โดยนายกรัฐมนตรีฝากความห่วงใยและขอให้หายป่วย สุขภาพกลับมาแข็งแรงโดยเร็ว ทั้งนี้ นายชวน หลีกภัย ตรวจพบเชื้อโควิด 19 แต่อาการไม่รุนแรง มีเพียงอาการอ่อนเพลีย ซึ่งแพทย์ให้พักรักษาตัวที่โรงพยาบาล 2-3 วัน และจากนั้นจะสามารถกลับไปรักษาตัวที่บ้านพักได้
โฆษกประจําสํานักนายกรัฐมนตรีกล่าวเพิ่มเติมว่า ช่วงหยุดยาวระหว่าง 13-17 กรกฎาคมนี้ นายกรัฐมนตรีห่วงใยประชาชนเรื่องความเสี่ยงในการแพร่ระบาดของโรคโควิด-19 ซึ่งเป็นช่วงของการเดินทางผักผ่อนทํากิจกรรมร่วมกับครอบครัว ขอให้ประชาชนเพิ่มความระมัดระวัง โดยเฉพาะสถานที่ที่มีการรวมกลุ่มของผู้คน ขอให้ปฏิบัติตามมาตรการสาธารณสุขอย่างเคร่งครัด สวมหน้ากากอนามัย เว้นระยะห่าง หมั่นล้างมือ ภายหลังการเดินทางหรือร่วมกิจกรรมขอให้สังเกตอาการตรวจเอง และตรวจ ATK เพื่อความมั่นใจ
"นายกรัฐมนตรี เชื่อมั่นว่าท่านชวนฯ เป็นผู้ที่มีสุขภาพแข็งแรง จะหายป่วยในเร็ววัน พร้อมฝากความห่วงใยไปถึงประชาชน พุทธศาสนิกชน ที่ใช้เวลาช่วงวันหยุดยาวทํากิจกรรมที่เป็นประโยชน์ร่วมกับครอบครัว โดยเฉพาะการร่วมทําบุญแห่เทียนพรรษา ทําบุญถวายพระ และร่วมพิธีเวียนเทียน รวมกลุ่มทําบุญตามสถานที่ต่างๆ ให้ดูแลระมัดระวังสุขภาพด้วย" โฆษกประจําสํานักนายกรัฐมนตรี กล่าว
.................
รัฐบาลไทย-ข่าวทำเนียบรัฐบาล-ป่วย covid-19 ตอนนี้คุณอยู่ในระดับไหน
วันพุธที่ 4 สิงหาคม 2564
ป่วย covid-19 ตอนนี้คุณอยู่ในระดับไหน
#โควิด19
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย ออกประกาศแนวปฏิบัติสำหรับสายการบินและสนามบินภายในประเทศให้สอดคล้องกับการลดเคอร์ฟิวของรัฐบาล เริ่ม 16 ตุลาคมนี้
วันเสาร์ที่ 16 ตุลาคม 2564
สํานักงานการบินพลเรือนแห่งประเทศไทย ออกประกาศแนวปฏิบัติสําหรับสายการบินและสนามบินภายในประเทศให้สอดคล้องกับการลดเคอร์ฟิวของรัฐบาล เริ่ม 16 ตุลาคมนี้
สายการบินขนส่งผู้โดยสารได้ตามความจุของเครื่องบิน แต่ยังงดทําการบินในระหว่างช่วงเวลาเคอร์ฟิว
สํานักงานการบินพลเรือนแห่งประเทศไทย (CAAT) กระทรวงคมนาคม ออกประกาศแนวปฏิบัติสําหรับสายการบินและสนามบินภายในประเทศ มีผลตั้งแต่วันที่ 16 ตุลาคม พ.ศ. 2564 เป็นต้นไป ให้สายการบินขนส่งผู้โดยสาร ได้ตามความจุของเครื่องบิน แต่ยังงดทําการบินในระหว่างช่วงเวลาเคอร์ฟิวที่กําหนดไว้ตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35)
เพื่อให้สอดคล้องตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35) ประกาศ ณ วันที่ 15 ตุลาคม พ.ศ. 2564 ที่กําหนดห้ามบุคคลใดในเขตพื้นที่ควบคุมสูงสุดและเข้มงวดออกนอกเคหสถานระหว่างเวลา 23.00 น. ถึง 03.00 น. ของวันรุ่งขึ้น และการขนส่งสาธารณะสามารถรับขนได้เต็มความจุของยานพาหนะ CAAT จึงออกประกาศสํานักงานการบินพลเรือนแห่งประเทศไทย เรื่อง แนวปฏิบัติสําหรับผู้ดําเนินการสนามบินและผู้ดําเนิน       การเดินอากาศในเส้นทางการบินภายในประเทศ ในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ฉบับที่ 7) กําหนดแนวปฏิบัติที่สําคัญดังนี้
1. ให้สายการบินจํากัดการปฏิบัติการบินในระหว่างช่วงเวลา ที่กําหนดไว้ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับล่าสุด เพื่อลดผลกระทบที่อาจเกิดขึ้นกับผู้โดยสารในการเดินทางระหว่างสนามบินและที่พัก และสอดคล้องกับการบริการขนส่งสาธารณะประเภทอื่นที่ดําเนินตามข้อกําหนดและข้อปฏิบัติเดียวกัน
2. ให้สามารถมีจํานวนผู้โดยสารได้ตามความจุของอากาศยานที่ใช้ในการทําการบินเที่ยวบินนั้น ๆ และให้สายการบินพิจารณาการจัดที่นั่งในห้องโดยสารอย่างเหมาะสม และเป็นไปตามมาตรการที่กระทรวงสาธารณสุขกําหนด เพื่อการป้องกันและควบคุมโรค
โดยให้มีผลตั้งแต่วันที่ 16 ตุลาคม พ.ศ. 2564 เป็นต้นไป จนกว่าสถานการณ์ดังกล่าวจะสิ้นสุดไป หรือมีประกาศอื่นใดเพิ่มเติม ประกาศ ณ วันที่ 15 ตุลาคม พ.ศ. 2564
รัฐบาลไทย-ข่าวทำเนียบรัฐบาล-กสร. มุ่งส่งเสริมความปลอดภัย อาชีวอนามัยฯ ให้สถานประกอบกิจการเผยรายชื่อสถานประกอบกิจการต้นแบบดีเด่น
วันศุกร์ที่ 25 มิถุนายน 2564
กสร. มุ่งส่งเสริมความปลอดภัย อาชีวอนามัยฯ ให้สถานประกอบกิจการเผยรายชื่อสถานประกอบกิจการต้นแบบดีเด่น
กสร.ประกาศผลการคัดเลือกรางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางาน ประจําปี 2564 พร้อมมุ่งมั่นส่งเสริมและพัฒนางานด้านความปลอดภัย อาชีวอนามัยในสถานประกอบกิจการให้เป็นไปตามมาตรฐานสากล
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวว่า กระทรวงแรงงาน ภายใต้การนําของ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญในเรื่องความปลอดภัยและสุขภาพอนามัยของแรงงานมาโดยตลอด จึงมอบหมายให้กรมสวัสดิการและคุ้มครองแรงงาน ในฐานะหน่วยงานหลักในการดําเนินงานด้านความปลอดภัยและอาชีวอนามัย มุ่งส่งเสริมและพัฒนาการดําเนินงานด้านความปลอดภัยและอาชีวอนามัยของประเทศให้เป็นไปตามมาตรฐานสากล ผ่านแนวทาง วิธีการ และกิจกรรมต่าง ๆ กรมจึงได้จัดกิจกรรมส่งเสริมสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2564 เพื่อเปิดโอกาสให้นายจ้าง ลูกจ้างได้ร่วมมือกันพัฒนาและยกระดับมาตรฐานความปลอดภัยในสถานประกอบกิจการ และสถานประกอบกิจการที่ผ่านการคัดเลือกสามารถเป็นต้นแบบในการพัฒนาคุณภาพชีวิตของลูกจ้างด้านความปลอดภัยในการทํางานได้อย่างแท้จริง โดยในปีนี้มีสถานประกอบกิจการ ที่ผ่านการคัดเลือก 1,060 ราย ประกอบด้วยสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางานระดับประเทศ จํานวน 597 ราย คณะกรรมการความปลอดภัย อาชีวอนามัยและสภาพแวดล้อมในการทํางานดีเด่นระดับประเทศ จํานวน 3 ราย หน่วยงานความปลอดภัยดีเด่นระดับประเทศ จํานวน 2 ราย เจ้าหน้าที่ความปลอดภัยในการทํางาน (ทุกระดับ) ดีเด่นระดับประเทศ จํานวน 22 ราย และสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางานระดับจังหวัด จํานวน 436 ราย โดยสามารถดาวน์โหลดประกาศผลการคัดเลือกฯ ได้ที่ http://osh.labour.go.th
โฆษก กสร. กล่าวเพิ่มเติมว่า กรมมีเจตนารมณ์แน่วแน่ที่ต้องการส่งเสริมให้สถานประกอบกิจการมีการปฏิบัติถูกต้องตามกฎหมายความปลอดภัยในการทํางาน อีกทั้งนายจ้าง ลูกจ้างมีส่วนร่วมในการดําเนินงานเชิงรุกเพื่อป้องกันอุบัติเหตุและการประสบอันตรายเจ็บป่วยหรือโรคเนื่องจากการทํางานและมีการพัฒนาระบบการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานอย่างเป็นระบบ โดยสถานประกอบกิจการที่ได้รับรางวัลและอยู่ในพื้นที่กรุงเทพมหานคร จะได้เข้ารับรางวัล ในงาน Thailand Labour Management Excellence Award 2021 ในเดือนกันยายน 2564 และสําหรับสถานประกอบกิจการที่อยู่ส่วนภูมิภาค กรมสวัสดิการและคุ้มครองแรงงานได้มอบหมายให้สํานักงานสวัสดิการและคุ้มครองแรงงานจังหวัด เป็นผู้ดําเนินการมอบรางวัลให้แก่สถานประกอบกิจการต่อไป
รัฐบาลไทย-ข่าวทำเนียบรัฐบาล-รัฐบาลชวนเที่ยวงาน โอทอปไทย สู้ภัยโควิด-19
วันอังคารที่ 21 ธันวาคม 2564
รัฐบาลชวนเที่ยวงาน โอทอปไทย สู้ภัยโควิด-19
วันเสาร์ที่ 18 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน “โอทอปไทย สู้ภัยโควิด-19” ภายใต้แนวคิด ผลิตภัณฑ์พื้นถิ่น ศิลปินพื้นบ้าน เศรษฐกิจไทยพ้นภัยโควิด เพื่อเพิ่มช่องทางประชาสัมพันธ์และจําหน่ายสินค้าให้แก่ผู้ประกอบการและชุมชนท่องเที่ยวที่ได้รับผลกระทบจากสถานการณ์ระบาดของโรคโควิด-19 โดยภายในงานมีการจัดแสดงและจําหน่ายผลิตภัณฑ์โอทอปและอาหารชวนชิมรวมกว่า 2,000 ร้านค้า มีกิจกรรมการแสดงศิลปวัฒนธรรม มินิคอนเสิร์ตจากศิลปินดารา การแสดงผลงานของศิลปินโอทอปที่มีอัตลักษณ์บ่งบอกถึงภูมิปัญญาอันทรงคุณค่า เช่น แจกันศิลาดลลายขอเจ้าฟ้า เปลือกไข่วิจิตรศิลป์ ผ้าถิ่นไทย ผู้สนใจร่วมงานได้ตั้งแต่วันนี้ – 26 ธ.ค.64 เวลา 10.00-21.00 น. ที่อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด เข้าพบ
วันศุกร์ที่ 24 ธันวาคม 2564
รัฐมนตรีฯ สุริยะ ให้ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเอลเลียต จาง ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด และคณะเข้าพบ
รัฐมนตรีฯ สุริยะ ให้ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด เข้าพบ
วันนี้ (24 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเอลเลียต จาง ประธานบริษัท เกรท วอลล์ มอเตอร์ แมนูแฟคเจอริ่ง (ประเทศไทย) จํากัด และคณะเข้าพบ เพื่อหารือเกี่ยวกับการลงทุนผลิตรถยนต์ไฟฟ้า xEV และแบตเตอรี่ในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​PM thanks House Speaker and MPs for sharing thoughts and observations on draft FY2023 budget expenditure
วันจันทร์ที่ 6 มิถุนายน 2565
​PM thanks House Speaker and MPs for sharing thoughts and observations on draft FY2023 budget expenditure
​PM thanks House Speaker and MPs for sharing thoughts and observations on draft FY2023 budget expenditure
Government Spokesperson Thanakorn Wangboonkongchana disclosed that on June 3, 2022, at 01.15 hrs, Prime Minister and Defense Minister Gen. Prayut Chan-o-cha attended the House of Representatives’ session to deliberate the draft Annual Budget Expenditure Act, B.E. 2566 (2023), and reaffirmed that the Government drafted the FY2023 budget expenditure in a very prudent manner. He attentively participated in the session although occasional absence was unavoidable due to scheduled duties. The Prime Minister also thanked the House Speaker and MPs for approving in principle the draft Annual Budget Expenditure Act, B.E. 2566 (2023) at the first reading, with 278 votes in favor, 192 against, and 2 abstentions. An extraordinary committee for considering the draft Annual Budget Expenditure Act B.E. 2566, comprising 72 members, has also been set up.
The Prime Minister also thanked the House Speaker and members of the Parliament for sharing their thoughts and observations. Even though the FY2023 budget expenditure has been drafted under the tight budget framework, priority has been placed on the best interest of the people and the country. The FY2023 budget expenditure is a continuation of the FY2022 which aims to promote post COVID-19 socio-economic recovery, and mobilize national development under the National Strategy through creating opportunities and equality, and reducing disparity.
He also asked the established extraordinary committee to take the observations made during the first reading into consideration in its scrutiny of the draft 2023 budget.
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์​ นำคณะฯ​ เข้าเยี่ยมชมศูนย์ความเป็นเลิศ (Center of Excellence: CoE) จังหวัดปราจีนบุรี​
วันอังคารที่ 28 มิถุนายน 2565
รองปลัดฯ ภานุวัฒน์​ นําคณะฯ​ เข้าเยี่ยมชมศูนย์ความเป็นเลิศ (Center of Excellence: CoE) จังหวัดปราจีนบุรี​
รองปลัดฯ ภานุวัฒน์​ นําคณะฯ​ เข้าเยี่ยมชมศูนย์ความเป็นเลิศ (Center of Excellence: CoE) จังหวัดปราจีนบุรี​
วันนี้ (28 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร สถาบันเครือข่ายและหน่วยงานภายใต้สังกัดของกระทรวงอุตสาหกรรม เข้าเยี่ยมชม ศูนย์ความเป็นเลิศ (Center of Excellence: CoE) บริษัทเวสเทิร์น ดิจิตอล สตอเรจ เทคโนโลยีส์ (ประเทศไทย) จํากัด​ จังหวัดปราจีนบุรี ซึ่งได้รับรางวัล Global Lighthous Network จาก World Economic Forum (WEF) โดยกิจกรรมดังกล่าวเป็นส่วนหนึ่งของกิจกรรมภายใต้บันทึกความเข้าใจว่าด้วยความร่วมมือในการยกระดับขีดความสามารถในการแข่งขันภาคอุตสาหกรรม และการพัฒนาอุตสาหกรรมไทยเข้าสู่อุตสาหกรรม 4.0 ระหว่าง กระทรวงอุตสาหกรรม และ บริษัท เวสเทิร์น ดิจิตอล สตอเรจ เทคโนโลยีส์ (ประเทศไทย) จํากัด ในการเพิ่มศักยภาพและพัฒนาบุคลากรตลอดจนการสร้างช่องทางและเครือข่ายผู้เชี่ยวชาญด้านอุตสาหกรรม 4.0 อาทิ การเพิ่มศักยภาพกระบวนการผลิต โดยใช้หุ่นยนต์และระบบอัตโนมัติ (Automation Technology & Process), การวิเคราะห์ผ่านระบบอัตโนมัติ (Analytics), ระบบการหมุนเวียนอย่างยั่งยืน(Sustainability), การเพิ่มทักษะและสมรรถนะของบุคลากร(Upskill Reskill Program ) เป็นต้น
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันคล้า
วันอังคารที่ 15 มีนาคม 2565
"สํานักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันคล้า
ในวันอังคารที่ ๑๕ มีนาคม ๒๕๖๕ พันตํารวจเอกหญิง อังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม
ได้เดินทางมาตรวจเยี่ยมและขอบคุณกําลังพลที่ร่วมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (๒ เมษายน ๒๕๖๕) และวันคล้ายวันสถาปนากระทรวงกลาโหม ครบ ๑๓๕ ปี (๘ เมษายน ๒๕๖๕) ณ ห้องพินิตประชานาถ ในศาลาว่าการกลาโหม และในส่วนของสํานักงานปลัดกระทรวงกลาโหม พื้นที่ศรีสมาน จะจัดกิจกรรมบริจาคโลหิต ในวันพฤหัสบดีที่ ๑๗ มีนาคม ๒๕๖๕ ณ ห้องศรีสมาน ๔ ชั้น ๓ อาคารบริการ
สําหรับกิจกรรมในครั้งนี้ พลเรือเอก มนัสวี บูรณพงศ์ รองปลัดกระทรวงกลาโหม ได้ร่วมบริจาคโลหิต พร้อมกับกําลังพล โดยทางสํานักงานปลัดกระทรวงกลาโหมจะนําโลหิตที่ได้รับบริจาคไปช่วยเหลือ ทหาร ตํารวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทําให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกําลังพล จํานวน ๑๐๔ นาย ร่วมบริจาคโลหิต โดยได้โลหิตจํานวนทั้งสิ้น ๔๖,๘๐๐ ซีซี
#กลาโหม135ปี
รัฐบาลไทย-ข่าวทำเนียบรัฐบาล-​รมต.อนุชา สั่งการ พศ. เร่งดูแลพระได้รับผลกระทบในพื้นที่ 3 จชต. ห่วงโควิดระบาด กำชับเรื่องการทำบุญต้องปฏิบัติตามมาตรการอย่างเคร่งครัด
วันจันทร์ที่ 25 ตุลาคม 2564
​รมต.อนุชา สั่งการ พศ. เร่งดูแลพระได้รับผลกระทบในพื้นที่ 3 จชต. ห่วงโควิดระบาด กําชับเรื่องการทําบุญต้องปฏิบัติตามมาตรการอย่างเคร่งครัด
​รมต.อนุชา สั่งการ พศ. เร่งดูแลพระได้รับผลกระทบในพื้นที่ 3 จชต. ห่วงโควิดระบาด กําชับเรื่องการทําบุญต้องปฏิบัติตามมาตรการอย่างเคร่งครัด
วันนี้ (25 ต.ค.64) เวลา 08.00 น. ณ ตึกบัญชาการ 1 ทําเนียบรัฐบาล นายชนธัญ แสงพุ่ม รองเลขาธิการ ปฏิบัติราชการแทนเลขาธิการศูนย์อํานวยการบริหารจังหวัดชายแดนภาคใต้ นําคณะพระสังฆาธิการ นําโดยพระราชวรเวที เจ้าคณะจังหวัดสงขลา และผู้นําเครือข่ายพุทธศาสนิกชนจังหวัดชายแดนภาคใต้ เข้าพบนายอนุชา นาคาศัย รัฐมนตรีประจําสํานักนายกรัฐมนตรี และคณะ ประกอบด้วย นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายสิปป์บวร แก้วงาม รองผู้อํานวยการสํานักงานพระพุทธศาสนาแห่งชาติ รักษาราชการผู้อํานวยการสํานักงานพระพุทธศาสนาแห่งชาติ โดยมี พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ เข้าร่วมการประชุมผ่านระบบการประชุมออนไลน์ (VDO Conference)
รัฐมนตรีประจําสํานักนายกรัฐมนตรีกล่าวว่า ศาสนาพุทธเป็นศาสนาหลักประจําชาติ และเป็นเสาหลักสําคัญของชาติไทยและคนไทยทั้งประเทศ จึงเป็นสิ่งสําคัญที่เราคนไทยควรทํานุบํารุงศาสนา จากสถาการณ์ที่เกิดขึ้นในพื้นที่ภาคใต้ส่งผลกระทบระยะยาวและเป็นอุปสรรคต่อการปฏิบัติศาสนกิจของพระภิษุสงฆ์และพุทธศาสนิกชนในพื้นที่ โดยได้สั่งการให้ พศ. เร่งติดตามและดําเนินการให้ความช่วยเหลือในส่วนที่เกี่ยวข้องโดยเร็ว ทั้งเรื่องของการบูรณะวัด และการประสานงานอํานวยความสะดวกคณะสงฆ์ พร้อมกําชับเรื่องการทําบุญที่วัดต่าง ๆ เน้นย้ําให้ปฏิบัติตามมาตรการอย่างเคร่งครัดทั้งการใส่บาตร การสวดมนต์ รวมถึงโรงทานต่าง ๆ จะต้องมีการแยก หรือมีการกําหนดจํานวนคน และต้องมีการกําหนดวิธีการในการทําบุญต่าง ๆ ให้เหมาะสม
รัฐมนตรีประจําสํานักนายกรัฐมนตรีกล่าวต่อไปว่า สถานการณ์แพร่ระบาดเชื้อไวรัสโคโรนา 2019 (โควิด-19) ยังคงแพร่ระบาดในอย่างต่อเนื่อง ขอให้ทุกคน ทุกส่วนราชการ ทุกหน่วยงานทั้งภาคประชาชน และประชาสังคม ธุรกิจเอกชนต่าง ๆ ช่วยกันหามาตรการป้องกันของตัวเอง ตามมาตรการ Thailand Prevention ซึ่งจะเป็นส่วนหนึ่งที่ช่วยยับยั้งการแพร่ระบาดโควิด-19 ได้
สําหรับการเข้าหารือในครั้งนี้ เป็นส่วนหนึ่งของกิจกรรมเปิดโลกทัศน์แกนนําเครือข่ายชาวไทยพุทธจังหวัดชายแดนภาคใต้ ณ พื้นที่กรุงเทพมหานครและจังหวัดใกล้เคียง ระหว่างวันที่ 23-29 ตุลาคม พ.ศ. 2564 ซึ่งคณะจะได้เข้าพบและหารือบุคคลสําคัญ อาทิ การเข้าเฝ้าสมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เพื่อหารือแนวทางการทํานุบํารุงพระพุทธศาสนาในพื้นที่จังหวัดชายแดนภาคใต้ ภายหลังจากการเกิดเหตุการความไม่สงบในพื้นที่มาเป็นระยะเวลานาน ส่งผลต่อความยากลําบากในการดํารงชีวิตของพระภิกษุสงฆ์และประชาชนในพื้นที่
............................................
รัฐบาลไทย-ข่าวทำเนียบรัฐบาล-นายกฯ อวยพรสื่อมวลชน-ประชาชน เนื่องในเทศกาลสงกรานต์ปีใหม่ไทย ให้ทุกคนมีความสุขทั้งกายและใจ ปลอดภัยจากอันตรายทุกอย่าง พร้อมขอให้ช่วยกันขับเคลื่อนประเทศ เอาชนะอุปสรรคที่เกิดขึ้นไปได้
วันอังคารที่ 12 เมษายน 2565
นายกฯ อวยพรสื่อมวลชน-ประชาชน เนื่องในเทศกาลสงกรานต์ปีใหม่ไทย ให้ทุกคนมีความสุขทั้งกายและใจ ปลอดภัยจากอันตรายทุกอย่าง พร้อมขอให้ช่วยกันขับเคลื่อนประเทศ เอาชนะอุปสรรคที่เกิดขึ้นไปได้
นายกฯ อวยพรสื่อมวลชน-ประชาชน เนื่องในเทศกาลสงกรานต์ปีใหม่ไทย ให้ทุกคนมีความสุขทั้งกายและใจ ปลอดภัยจากอันตรายทุกอย่าง พร้อมขอให้ช่วยกันขับเคลื่อนประเทศ เอาชนะอุปสรรคที่เกิดขึ้นไปได้ด้วยดี
วันนี้ (12 เม.ย. 2565) เวลา 12.30 น. ณ ทําเนียบรัฐบาล ภายหลังเป็นประธานการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความยินดีที่ได้ร่วมพิธีงานสืบสานวัฒนธรรมประเพณีสงกรานต์ ประจําปี 2565 กับคณะรัฐมนตรี และเจ้าหน้าที่ ซึ่งเป็นไปตามธรรมเนียมวิธีปฏิบัติที่ดีงามของไทย ภายใต้มาตรการชีวิตวิถีใหม่ (New Normal) ถือเป็นสิริมงคลเนื่องในโอกาสวันขึ้นปีใหม่ของไทย และเป็นนิมิตหมายอันดีในการที่จะเริ่มต้นสิ่งดี ๆ ในปีต่อไป
พร้อมกันนี้ นายกรัฐมนตรีได้กล่าวในฐานะเป็นตัวแทนรัฐบาลและหน่วยงานภาครัฐ ขอบคุณสื่อมวลชนทุกคนอย่างจริงใจ ที่ได้ช่วยกันเผยแพร่ข้อมูลข่าวสารของภาครัฐและนโยบายของรัฐบาลไปสู่ประชาชนได้เป็นอย่างดี เพื่อสร้างการรับรู้ และสร้างความเข้าใจ รวมทั้งได้ช่วยกันต่อต้านข่าวปลอมที่เกิดขึ้น ซึ่งนายกรัฐมนตรีย้ําว่าสื่อมวลชนถือเป็นผู้ที่มีบทบาทสําคัญในการสร้างการรับรู้และนําไปสู่การขับเคลื่อนนโยบายภาครัฐอย่างจริงจัง โดยหากไม่มีสื่อมวลชนช่วยกันเผยแพร่ข้อมูลต่าง ๆ ดังกล่าว รัฐบาลก็คงทํางานได้ลําบากกว่าเดิม จึงขอขอบคุณสื่อมวลชนทุกคน ทั้งนี้ โดยส่วนตัวก็รู้สึกผูกพันกับสื่อมวลชนและเคารพในการทํางานของสื่อมวลชนมาโดยตลอดที่ได้ทํางานร่วมกันมาท่ามกลางอุปสรรค ความเสี่ยงและความท้าทายต่าง ๆ ในวิกฤตที่เกิดขึ้น ทั้งในอดีตที่ผ่านมาจนถึงปัจจุบัน จึงขอถือโอกาสอันเป็นมงคลนี้ขออํานาจคุณพระศรีรัตนตรัยและสิ่งศักดิ์สิทธิ์ทั้งหลาย ตลอดจนเดชะพระบารมีอันแผ่ไพศาลแห่งองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ได้โปรดดลบันดาลให้กับพี่น้องสื่อมวลชนรวมถึงประชาชนทั่วไปและครอบครัวของทุกคน ประสบแต่ความสุขความเจริญรุ่งเรือง สบายกาย สบายใจ สุขภาพแข็งแรง แคล้วคลาดปลอดภัยจากอันตรายทั้งปวง และหวังว่าจะได้ทํางานร่วมกันด้วยความราบรื่น เพื่อช่วยกันนําพาขับเคลื่อนประเทศไทยให้สามารถเอาชนะอุปสรรคต่าง ๆ ที่เกิดขึ้นขณะนี้ไปได้ด้วยดี
-----------
รัฐบาลไทย-ข่าวทำเนียบรัฐบาล-รมว.พม. แถลงข่าวเปิด ศูนย์ ซ่อม สร้าง สุข ศูนย์กลางบริการซ่อมแซมเครื่องช่วยความพิการครบวงจรแห่งแรกของจังหวัดพิษณุโลก
วันอังคารที่ 13 กรกฎาคม 2564
รมว.พม. แถลงข่าวเปิด ศูนย์ ซ่อม สร้าง สุข ศูนย์กลางบริการซ่อมแซมเครื่องช่วยความพิการครบวงจรแห่งแรกของจังหวัดพิษณุโลก
รมว.พม. แถลงข่าวเปิด ศูนย์ ซ่อม สร้าง สุข ศูนย์กลางบริการซ่อมแซมเครื่องช่วยความพิการครบวงจรแห่งแรกของจังหวัดพิษณุโลก
วันที่10ก.ค.64เวลา13.00น. ที่วิทยาลัยเทคนิคพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และนายสุชาติ ชาติวรรณ ผู้อํานวยการวิทยาลัยเทคนิคพิษณุโลก ร่วมแถลงข่าวการเปิดให้บริการ ศูนย์ ซ่อม สร้าง สุข จังหวัดพิษณุโลก ภายใต้การบูรณาการความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดพิษณุโลก วิทยาลัยเทคนิคพิษณุโลก องค์การบริหารส่วนจังหวัดพิษณุโลก และสํานักงานสาธารณสุขจังหวัดพิษณุโลก เพื่อเป็นศูนย์กลางการให้บริการซ่อมแซมกายอุปกรณ์หรือเครื่องช่วยความพิการแบบครบวงจรแห่งแรกของจังหวัดพิษณุโลก อีกทั้งเป็นศูนย์การฝึกทักษะการซ่อมแซมกายอุปกรณ์หรือเครื่องช่วยความพิการให้กับกลุ่มเปราะบางและประชาชนทั่วไป เพื่อส่งเสริมอาชีพใหม่และสร้างสร้างรายได้ที่มั่นคง
นายจุติกล่าวว่า รัฐบาลโดย พลเอก ประยุทธ์ จันทร์โอชา นายกรัฐมนตรี ได้ขับเคลื่อนนโยบายการแก้ไขปัญหาความเดือดร้อน เพื่อยกระดับคุณภาพชีวิตความเป็นอยู่ของประชาชน อีกทั้งเร่งฟื้นฟูเศรษฐกิจและสังคมที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)สําหรับครัวเรือนกลุ่มเปราะบาง อาทิ ครัวเรือนที่มีรายได้น้อย ครัวเรือนยากจนที่มีเด็กเล็ก แม่เลี้ยงเดี่ยว ผู้สูงอายุ คนพิการ รวมถึงผู้ที่มีปัญหาด้านที่อยู่อาศัย ขาดรายได้ใช้จ่ายในการครองชีพ นับเป็นกลุ่มเสี่ยงสูงที่ได้รับผลกระทบโดยตรงจากสถานการณ์ดังกล่าว ทั้งนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก จึงได้บูรณาการความร่วมมือกับหน่วยงานที่เกี่ยวข้องในพื้นที่ เพื่อขับเคลื่อน ศูนย์ ซ่อม สร้าง สุข จังหวัดพิษณุโลก ตามนโยบายของกระทรวง พม. ที่มอบหมายให้หน่วยงานในพื้นที่ทุกจังหวัดทั่วประเทศเร่งดําเนินการให้ความช่วยเหลือครัวเรือนกลุ่มเปราะบางอย่างเร่งด่วน ภายใต้แนวคิด สร้างอาชีพ สร้างรายได้ ให้แก่ชุมชน หลังภัยโควิด -19ด้วยกิจกรรมที่มุ่งส่งเสริมอาชีพใหม่และสร้างรายได้ที่มั่นคง
นายจุติกล่าวเพิ่มเติมว่า ปัจจุบัน จังหวัดพิษณุโลก มีประชาชนที่ถูกเลิกจ้างและว่างงาน จํานวนทั้งสิ้น15,970คน และมีคนพิการที่มีบัตรประจําตัวคนพิการ ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ.2550จํานวนทั้งสิ้น31,131คน ประกอบด้วยคนพิการทางการเคลื่อนไหวหรือร่างกาย จํานวน18,660คน คิดเป็นร้อยละ60ซึ่งมีความจําเป็นพิเศษที่ต้องใช้กายอุปกรณ์หรือเครื่องช่วยความพิการ เพื่อให้สามารถประกอบกิจวัตรประจําวัน เดินทางออกสู่สังคม และประกอบอาชีพได้ เมื่อกายอุปกรณ์หรือเครื่องช่วยความพิการเกิดการชํารุด ทําให้จําเป็นต้องได้รับการซ่อมแซมให้สามารถใช้งานได้ตามปกติ แต่ส่วนใหญ่ไม่สามารถหาสถานที่ซ่อมแซมได้ จึงต้องปล่อยทิ้งอย่างน่าเสียดาย ดังนั้น ศูนย์ ซ่อม สร้าง สุข จังหวัดพิษณุโลก จะเข้ามาช่วยให้บริการซ่อมแซมกายอุปกรณ์หรือเครื่องช่วยความพิการให้แก่คนพิการ รวมทั้งผู้สูงอายุ อีกทั้งเป็นศูนย์ฝึกทักษะอาชีพการซ่อมแซมให้กับกลุ่มเปราะบางและประชาชนทั่วไป ก่อให้เกิดการส่งเสริมอาชีพใหม่และสร้างรายได้ที่มั่นคง ส่งผลต่อการยกระดับคุณภาพชีวิตที่ดีอย่างมั่นคงต่อไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้การต้อนรับคณะกรรมการสมาคมส่งเสริมการรับช่วงการผลิตไทย (Thai Subcon) ชุดใหม่
วันศุกร์ที่ 24 มิถุนายน 2565
รองปลัดฯ ภานุวัฒน์ ให้การต้อนรับคณะกรรมการสมาคมส่งเสริมการรับช่วงการผลิตไทย (Thai Subcon) ชุดใหม่
รองปลัดฯ ภานุวัฒน์ ให้การต้อนรับคณะกรรมการสมาคมส่งเสริมการรับช่วงการผลิตไทย (Thai Subcon) ชุดใหม่
วันนี้ (24 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ นายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย เข้าพบเพื่อแนะนําคณะกรรมการสมาคมชุดใหม่ ประจําวาระปี 2565-2567 ณ ห้องประชุมชุณหะวัณ สํานักงานปลัดกระทรวงอุตสาหกรรม
สมาคมส่งเสริมการรับช่วงการผลิตไทย (Thai Subcon) ก่อตั้งมากว่า 20 ปี และมีโรงงานผู้ผลิตชิ้นส่วนเป็นสมาชิกมากกว่า 400 ราย แบ่งเป็นกลุ่มคลัสเตอร์ ได้แก่ คลัสเตอร์การบินและโลจิสติกส์ คลัสเตอร์ป้องกันประเทศ คลัสเตอร์การแพทย์ครบวงจร คลัสเตอร์ระบบราง คลัสเตอร์ดิจิทัล ซอฟท์แวร์ และอิเล็กทรอนิกส์อัจฉริยะ คลัสเตอร์ระบบอัตโนมัติเพื่อการอุตสาหกรรม ตลอด 2 ปีที่ประสบปัญหาสถานการณ์การแพร่ระบาดของโควิด-19 ทําให้สมาคมฯ ขับเคลื่อนกิจกรรมได้น้อยลง แต่ภายหลังสถานการณ์เริ่มคลี่คลาย สมาคมจึงได้ดําเนินกิจกรรมอย่างต่อเนื่อง โดยเริ่มที่การจัดงาน SUBCON Thailand 2022 ระหว่างวันที่ 18-21 พฤษภาคม ที่ผ่านมา ณ ศูนย์นิทรรศการและการประชุมไบเทค บางนา กรุงเทพฯ
ในการนี้ รองปลัดฯ ภานุวัฒน์ ได้แนะนําถึงเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) ของกระทรวงอุตสาหกรรม รวมถึงสิทธิประโยชน์ต่าง ๆ และประชาสัมพันธ์เชิญชวนเข้าชมงาน Robotics & Automation Symposium 2022 ภายใต้งาน Manufacturing Expo 2022 สนับสนุนโดยกระทรวงอุตสาหกรรม ซึ่งจะจัดพิธีเปิดงานวันนี้ ในเวลา 13.00 น. ณ ศูนย์นิทรรศการและการประชุมไบเทค บางนา กรุงเทพฯ ห้องประชุม Grand Hall 203 ชั้น 2
รัฐบาลไทย-ข่าวทำเนียบรัฐบาล-ครม.เห็นชอบให้ขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักรออกไปอีก 2 เดือนตั้งแต่วันที่ 1 สิงหาคม 2564 และสิ้นสุดในวันที่ 30 กันยายน 2564
วันอังคารที่ 20 กรกฎาคม 2564
ครม.เห็นชอบให้ขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักรออกไปอีก 2 เดือนตั้งแต่วันที่ 1 สิงหาคม 2564 และสิ้นสุดในวันที่ 30 กันยายน 2564
ครม.เห็นชอบให้ขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักรออกไปอีก 2 เดือนตั้งแต่วันที่ 1 สิงหาคม 2564 และสิ้นสุดในวันที่ 30 กันยายน 2564
(20  ก.ค. 64 )  น.ส.ไตรศุลี  ไตรสรณกุล รองโฆษกประจําสํานักนายกรัฐมนตรีกล่าวว่า  คณะรัฐมนตรี(ครม.)เห็นชอบให้ขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักรออกไปอีก 2 เดือนตั้งแต่วันที่ 1 สิงหาคม 2564 และสิ้นสุดในวันที่ 30 กันยายน 2564 ตามที่สํานักงานสภาความมั่นคงแห่งชาติ(สมช.)เสนอ  ซึ่งประกาศฉบับเดิมจะสิ้นสุดในวันที่ 31กรกฎาคม 2564 นี้  โดยสมช.ในฐานะศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) ได้เข้าร่วมการประชุมคณะกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) เมื่อวันที่ 9 กรกฎาคม 2564 ซึ่งในที่ประชุมปลัดกระทรวงสาธารณสุข ได้รายงานการแพร่ระบาดว่า สถานการณ์ในระดับโลก ยังพบผู้ติดเชื้อจํานวนมากในหลายภูมิภาค ประเทศไทยพบผู้ติดเชื้ออยู่ในอันดับที่ 62  อันดับหนึ่งคือสหรัฐอเมริกา อันดับสอง อินเดีย และอันดับสาม บราซิล
สําหรับสถานการณ์การระบาดของโควิด-19 ในไทยระลอกเดือน เมษายน 2564 ระหว่างวันที่ 1 เมษายน – 9 กรกฎาคม 2564 มีผู้ป่วยติดเชื้อสะสมจํานวน 288,643 ราย  ขณะที่สถานการณ์การแพร่ระบาดในกรุงเทพมหานครและปริมณฑล ปรากฏจํานวนผู้ติดเชื้อจํานวนมากกว่าหลายพันคนต่อวัน และมีอัตราการเสียชีวิตเพิ่มสูงมากขึ้นอย่างต่อเนื่อง เนื่องจากเชื้อไวรัสโควิด -19 เป็นชนิดสายพันธุ์ใหม่(เดลต้า) สามารถแพร่ระบาดและติดต่อกันได้ง่ายมากยิ่งขึ้น นอกจากนี้ในบางพื้นที่ยังพบสายพันธุ์เบต้า ที่มีความรุนแรงมาก อาจส่งผลให้อัตราการเสียชีวิตของผู้ป่วยสูงขึ้น ขณะเดียวกันยังพบการระบาดเป็นกลุ่มก้อนในจังหวัดที่มีสถานประกอบการ โรงงาน ตลาดค้าส่ง  และพบการระบาดต่อเนื่องจากผู้ติดเชื้อที่เดินทางกลับภูมิลําเนา ที่พักแรงงานก่อสร้างชั่วคราว ครอบครัว ตลาด สถานที่ทํางาน และสถานที่ชุมชนต่างๆ
สําหรับแนวโน้มการแพร่ระบาดในระยะต่อไป กระทรวงสาธารณสุขประเมินว่าจะมีผู้ติดเชื้อจํานวน 10,000รายต่อวัน หรือมีผู้ป่วยสะสมมากกว่า 100,000 ราย ภายในระยะเวลา 14 วัน ซึ่งจะส่งผลให้มีผู้เสียชีวิตในอัตราเกิน 100 รายต่อวัน จึงมีความจําเป็นอย่างยิ่งยวดในการกําหนดมาตรการควบคุมแบบบูรณาการเพื่อควบคุมและแก้ไขสถานการณ์โดยเร็ว เพื่อให้เกิดความมั่นคงทางด้านสาธารณสุข จะช่วยลดผลกระทบที่จะเกิดขึ้นกับทุกภาคส่วน โดยเฉพาะอย่างยิ่งภาระต่อบุคลากรทางการแพทย์ เตียงรักษา หรืออุปกรณ์ทางการแพทย์
ทั้งนี้ศปก.ศบค. พิจารณาแล้วเห็นว่า สถานการณ์ทั้งในปัจจุบันและระยะต่อไปยังคงเป็นภัยคุกคามความปลอดภัยในชีวิตของประชาชน ความมั่นคงปลอดภัยทางด้านสาธารณสุข และระบบเศรษฐกิจและสังคมของประเทศ จึงมีความจําเป็นต้องขยายเวลาการประกาศสถานการณ์ฉุกเฉินในทุกเขตท้องที่ออกไป เพื่อให้การบังคับใช้มาตรการควบคุมและระงับยับยั้งการแพร่ระบาดของโรคเป็นไปอย่างมีประสิทธิภาพ เพื่อรักษาไว้ซึ่งความปลอดภัยในสุขภาพและชีวิตของประชาชน
.....
รัฐบาลไทย-ข่าวทำเนียบรัฐบาล-โฆษกรัฐบาลยืนยันรัฐบาลเดินหน้าทำงาน ไม่มีสุญญากาศทางการบริหารประเทศ เรียกร้องทุกฝ่ายช่วยกันสร้างบรรยากาศที่ดีให้กับบ้านเมือง
วันศุกร์ที่ 26 สิงหาคม 2565
โฆษกรัฐบาลยืนยันรัฐบาลเดินหน้าทํางาน ไม่มีสุญญากาศทางการบริหารประเทศ เรียกร้องทุกฝ่ายช่วยกันสร้างบรรยากาศที่ดีให้กับบ้านเมือง
โฆษกรัฐบาลยืนยันรัฐบาลเดินหน้าทํางาน ไม่มีสุญญากาศทางการบริหารประเทศ เรียกร้องทุกฝ่ายช่วยกันสร้างบรรยากาศที่ดีให้กับบ้านเมือง
วันนี้ (26 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญ และได้หยุดปฏิบัติหน้าที่นายกรัฐมนตรี ตั้งแต่วันที่ 24 สิงหาคม 2565 จนกว่าศาลรัฐธรรมนูญจะมีคําวินิจฉัย ซึ่งในระหว่างนี้ พล.อ.ประวิตร วงษ์สุวรรณ รองนายกรัฐมนตรี ได้ปฏิบัติหน้าที่รักษาการแทนนายกรัฐมนตรี และปฏิบัติหน้าที่ร่วมกับคณะรัฐมนตรี โดยมิได้มีผลกระทบอย่างใดต่อการบริหารประเทศ และการปฏิบัติงานของข้าราชการ หรือการดําเนินนโยบายอื่น ๆ ของรัฐบาล ยืนยันว่ารัฐบาลสามารถเดินหน้าทํางานต่อไปได้ ไม่มีสุญญากาศทางการบริหารประเทศแต่อย่างใด
นายอนุชากล่าวต่อว่า ด้านภาคธุรกิจเอกชน ภาคการเงินการธนาคาร ภาคการท่องเที่ยว ได้แสดงความเชื่อมั่นต่อเสถียรภาพของรัฐบาล โดยภาคเอกชนมีมุมมองเชิงบวกต่อกรณีที่มีผู้รักษาการแทนนายกรัฐมนตรี ทําให้ไม่มีเรื่องสุญญากาศ ซึ่งลักษณะเป็นไปตามหลักนิติธรรม มีกลไกรองรับ จึงไม่กังวลกับภาคการเมือง รวมทั้งไม่กังวลกับนโยบายการลงทุนภาครัฐ เพราะงบประมาณปี 2566 ก็ได้ผ่านการพิจารณาเรียบร้อยแล้ว งานต่าง ๆ สามารถเดินหน้าต่อไปได้ ยืนยันว่ารัฐบาลยังสามารถเดินหน้าทํางานตามกรอบการทํางานที่วางไว้ เพื่อเร่งฟื้นฟูเศรษฐกิจประเทศจากสถานการณ์โควิด-19 ขณะที่บ้านเมืองขณะนี้ก็อยู่ในบรรยากาศที่ดี จึงขอเรียกร้องให้กลุ่มการเมืองต่าง ๆ รวมถึงผู้ที่ยังชุมนุมอยู่ได้เชื่อมั่นในกฎหมายและหลักนิติธรรมของบ้านเมือง รอฟังผลคําวินิจฉัยของศาลรัฐธรรมนูญที่จะทําให้เกิดความชัดเจนทางการเมืองในอีกไม่นานนี้
“ยืนยันว่ารัฐบาลจะเดินหน้าทํางานตามกรอบยุทธศาสตร์ชาติและแผนงานต่าง ๆ ทุกด้านที่กําหนดไว้ต่อไปจนครบวาระการทํางานของรัฐบาล และให้ทุกฝ่ายช่วยกันสร้างบรรยากาศที่ดีให้กับบ้านเมือง ร่วมสร้างความเชื่อมั่นให้กับนักท่องเที่ยวต่างชาติที่จะเดินทางเข้ามาท่องเที่ยวในไทยรวมทั้งนักลงทุนต่างชาติที่ให้ความสนใจเข้ามาลงทุนในประเทศไทย เพื่อทําให้กลไกต่าง ๆ ทุกภาคส่วนได้เดินหน้าขับเคลื่อนเศรษฐกิจไทยให้เข้มแข็งต่อไป เพื่อประโยชน์สุขของคนไทยทุกคน” นายอนุชา กล่าว
..................
รัฐบาลไทย-ข่าวทำเนียบรัฐบาล-PM content with COVID-19 situation which shows sign of decline
วันพุธที่ 19 มกราคม 2565
PM content with COVID-19 situation which shows sign of decline
PM content with COVID-19 situation which shows sign of decline
January 19, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is content with the current COVID-19 situation, which is stable, and shows sign of decline. Nevertheless, Omicron variant spreads at a fast speed, and everyone is urged to keep their guard high and continue to strictly follow the public health related measures. Patients with mild symptoms are advised to undergo home isolation and community isolation. The Government Spokesperson also reaffirmed that Thai public healthcare system is efficient enough to cope with the COVID-19 situation.
Today (January 19), a total of 7,122 new confirmed cases is reported, out of which 6,950 were found domestically, and 172 from overseas traveling. The total of 12 deaths and 7,460 recoveries were reported with 81,602 active cases. From January 1, 2022, cumulative number of cases are 121,498, and cumulative number of recoveries, 72,869. Cumulative number of vaccinations across the country from February 28, 2021 to January 17, 2022 is 110,663,601 doses (1stshot: 51,831,768 persons, 2ndshot: 47,676,337 persons, 3rdshot 10,507,085 persons, and 4thshot: 648,393 persons).
According to the Government Spokesperson, the Prime Minister would like people’s life to return to normalcy the soonest. Center for COVID-19 Situation Administration (CCSA) will assess the situation again tomorrow (January 20), and consider readjustment/easing of related measures to be in line with the current situation while taking into account people’s safety.
รัฐบาลไทย-ข่าวทำเนียบรัฐบาล-พาณิชย์-เกษตรฯ เดินหน้าขับเคลื่อนประกวดข้าวพันธุ์ใหม่ หวังกู้วิกฤติข้าวไทยสู่ตลาดโลก
วันเสาร์ที่ 6 พฤศจิกายน 2564
พาณิชย์-เกษตรฯ เดินหน้าขับเคลื่อนประกวดข้าวพันธุ์ใหม่ หวังกู้วิกฤติข้าวไทยสู่ตลาดโลก
พาณิชย์-เกษตรฯ เดินหน้าขับเคลื่อนประกวดข้าวพันธุ์ใหม่ หวังกู้วิกฤติข้าวไทยสู่ตลาดโลก
วันที่ 5 พฤศจิกายน 2564 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานในพิธีเปิดโครงการประกวดข้าวพันธุ์ใหม่เพื่อการพาณิชย์ ภายใต้ยุทธศาสตร์ข้าวไทย โดยมีนายชาตรี บุญนาค ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมการข้าว นางสาวนนทิชา วรรณสว่าง รองอธิบดีกรมการข้าว คณะผู้บริหาร ผู้แทนจากหน่วยงานที่เกี่ยวข้อง ตลอดจนเกษตรกรจากจังหวัดชัยนาทและจังหวัดใกล้เคียง ร่วมพิธีเปิดในครั้งนี้ ณ ศูนย์วิจัยข้าวชัยนาท พร้อมคณะทูตพาณิชย์จาก 25 ประเทศ และพาณิชย์จังหวัดใน 27 แหล่งเพาะปลูกของประเทศ ร่วมกิจกรรมผ่านระบบออนไลน์
นายชาตรี กล่าวว่า สําหรับการประกวดข้าวในครั้งนี้ เปิดโอกาสให้นักวิจัยและพัฒนาพันธุ์ข้าว ส่งผลงานเข้าประกวดในข้าว 3 ประเภท ได้แก่ ข้าวหอมไทย ข้าวขาวพื้นนุ่ม และข้าวขาวพื้นแข็ง ซึ่งมีพันธุ์ข้าวที่ส่งประกวดทั้งสิ้นจํานวน 48 พันธุ์ แบ่งเป็นพันธุ์ข้าวของกรมการข้าวจํานวน 31 พันธุ์ โดยไดันําพันธุ์ข้าวที่ส่งเข้าประกวด มาทดลองปลูกในแปลงปลูกของศูนย์วิจัยข้าว 3 แห่ง ได้แก่ศูนย์วิจัยข้าวชัยนาท ศูนย์วิจัยข้าวพิษณุโลก และศูนย์วิจัยข้าวขอนแก่น ซึ่งจะดําเนินการตัดสินผลการประกวดในช่วงเดือนธันวาคม
ด้านนางสาวนนทิชา เปิดเผยถึงหลักเกณฑ์ในการพิจารณาการตัดสิน คณะกรรมการจะเปรียบเทียบพันธุ์ข้าวที่ส่งเข้าประกวดกับข้าวพันธุ์เดิมที่โดดเด่นในแต่ละประเภท ทั้งด้านการเพาะปลูกในแปลง การขัดสี คุณภาพทางกายภาพของเมล็ด คุณภาพทางเคมี และคุณภาพการหุงต้ม ซึ่งเชื่อมั่นว่าการประกวดดังกล่าวจะช่วยเสริมสร้างภาพลักษณ์ที่ดี ตอกย้ําความเชื่อมั่นต่ออนาคตข้าวไทยให้กับชาวนา ผู้ประกอบการค้าข้าว ตลอดจนผู้บริโภคทั้งในและต่างประเทศ ภายหลังได้นําประธานและคณะ เยี่ยมชมแปลงนาพันธุ์ข้าวจากการประกวดในพื้นที่ของศูนย์วิจัยข้าวชัยนาท ตลอดจนการนําเสนอความคืบหน้าของโครงการดังกล่าว
รัฐบาลไทย-ข่าวทำเนียบรัฐบาล-​รัฐบาลออกแพคเกจสร้างความมั่นคงแรงงานอิสระ เชิญชวนสมัครเป็นผู้ประกันตนตามมาตรา 40 และออมเงินกับกองทุนการออมแห่งชาติ เกษียณได้บำนาญ คุ้มครองอุบัติเหตุ
วันอังคารที่ 18 มกราคม 2565
​รัฐบาลออกแพคเกจสร้างความมั่นคงแรงงานอิสระ เชิญชวนสมัครเป็นผู้ประกันตนตามมาตรา 40 และออมเงินกับกองทุนการออมแห่งชาติ เกษียณได้บํานาญ คุ้มครองอุบัติเหตุ
​รัฐบาลออกแพคเกจสร้างความมั่นคงแรงงานอิสระ เชิญชวนสมัครเป็นผู้ประกันตนตามมาตรา 40 และออมเงินกับกองทุนการออมแห่งชาติ เกษียณได้บํานาญ คุ้มครองอุบัติเหตุ
วันที่ 18 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเชิญชวนผู้ประกอบอาชีพอิสระ และผู้ประกันตนตามมาตรา 40(1) สมัครออมเงินควบคู่ไปกับ กองทุนการออมแห่งชาติ (กอช.) เพื่อเติมเต็มเงินออมและสร้างความมั่นคงทางการเงิน สอดคล้องกับเป้าหมายของรัฐบาล พลเอก ประยุทธ์ จันทร์โอชา นายกรัฐมนตรี ที่มุ่งมั่นลดความเหลื่อมล้ําในสังคม สร้างหลักประกันที่มั่นคงในชีวิตของประชากร ตามแผนยุทธศาสตร์ชาติ 20 ปี (พ.ศ. 2561 - 2580)
โดย กอช. ร่วมกับสํานักงานประกันสังคม กระทรวงแรงงาน จัดคู่หูสวัสดิการเพื่อประชาชน เชิญชวนผู้ที่มีสิทธิสมัคร อายุ 15 – 60 ปี และเป็นผู้ประกันตนตามมาตรา 40(1) วางแผนเงินออมหลังอายุ 60 ปี ควบคู่กับ กอช. เพียงออมเงินขั้นต่ํา 50 บาท สูงสุด 13,200 บาทต่อปี ทั้งนี้ สมาชิกจะได้สวัสดิการจาก 2 หน่วยงานรวมกัน โดยจะได้รับเงินสมทบจากรัฐบาลเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี นอกจากนี้ยังมีผลตอบแทนเพิ่มเติมจากการลงทุน ซึ่งได้รับความค้ําประกันผลตอบแทน รวมถึงสามารถลดหย่อนภาษีเงินได้ประจําปีได้เต็มจํานวนเงินออมสะสม และในระหว่างการทํางาน สมาชิกจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทําศพจากสํานักงานประกันสังคม และเมื่ออายุหลังอายุ 60 ปี จะได้บํานาญรายเดือนจาก กอช. และได้เบี้ยยังชีพผู้สูงอายุตามเกณฑ์อีกด้วย โดยผู้ที่สนใจสามารถสมัครสมาชิก กอช. มีอายุตั้งแต่ 15 – 60 ปี ได้แก่ นักเรียน นิสิตและนักศึกษา พ่อค้าแม่ค้า เกษตรกร ผู้ที่ขับรถรับจ้างทั่วไป ผู้ประกอบอาชีพอิสระ เป็นต้น ซึ่งสามารถตรวจสอบสิทธิได้ที่แอปพลิเคชัน “กอช.” หรือ เว็บไซต์ กอช. www.nsf.or.th หรือสอบถาม สายด่วนเงินออม โทร.02-049-9000
นางสาวรัชดา กล่าวเพิ่มเติมว่า รัฐบาลให้ความสําคัญในการดูแลและคุ้มครองแรงงานทั้งในระบบและนอกระบบ ให้มีคุณภาพชีวิตที่ดีและมีหลักประกันความมั่นคง โดยล่าสุดเมื่อวันที่ 28 ธันวาคม 2564 ที่ประชุม ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... ตามที่กระทรวงแรงงานเสนอ เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน ให้สามารถเข้าถึงสิทธิขั้นพื้นฐานในการประกอบอาชีพ ความปลอดภัยในการทํางาน หลักประกันทางสังคม ตลอดจนการรวมกลุ่ม รวมตัวในการจัดตั้งองค์กรเพื่อสร้างอํานาจต่อรองให้เกิดความเป็นธรรมในการจ้างงานได้
รัฐบาลไทย-ข่าวทำเนียบรัฐบาล-โฆษกรัฐเผย นายกฯ เชิญชวนประชาชนเข้ารับการฉีดวัคซีนบูสเตอร์ เพิ่มภูมิคุ้มกัน หวังทุกคนได้ใช้ชีวิตที่เป็นสุขและปลอดภัยโดยเร็ว
วันพุธที่ 8 มิถุนายน 2565
โฆษกรัฐเผย นายกฯ เชิญชวนประชาชนเข้ารับการฉีดวัคซีนบูสเตอร์ เพิ่มภูมิคุ้มกัน หวังทุกคนได้ใช้ชีวิตที่เป็นสุขและปลอดภัยโดยเร็ว
โฆษกรัฐเผย นายกฯ เชิญชวนประชาชนเข้ารับการฉีดวัคซีนบูสเตอร์ เพิ่มภูมิคุ้มกัน หวังทุกคนได้ใช้ชีวิตที่เป็นสุขและปลอดภัยโดยเร็ว รายงานการฉีดวัคซีนสะสมตั้งแต่ 28 ก.พ. 64-7 มิ.ย. 65 รวม 138,314,608 โดส ใน 77 จังหวัด พบผู้ติดเชื้อโควิด-19 รายใหม่ 2,688 ราย
วันนี้ (8 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนให้ประชาชนเข้ารับการฉีดวัคซีนบูสเตอร์ เพื่อเพิ่มภูมิคุ้มกันป้องกันการติดเชื้อ การป่วยหนักและเสียชีวิต หวังทุกคนได้ใช้ชีวิตที่เป็นสุขและปลอดภัยโดยเร็ว และให้สามารถประกอบกิจการต่างๆ ให้สอดรับกับภาพรวมของประเทศกําลังดีขึ้น มีการเปิดประเทศรับนักท่องเที่ยว รวมทั้งผ่อนคลายมาตรการให้เปิดสถานบริการในพื้นที่ 31 จังหวัด ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 7 มิ.ย. 65 รวม 138,314,608 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,811,755 โดส ผู้ได้รับวัคซีนเข็มที่ 2 สะสม 52,831,562 โดส ผู้ได้รับวัคซีนเข็มที่ 3 ขึ้นไป สะสม 28,671,291 โดส
ทั้งนี้ กระทรวงสาธารณสุขพบว่า บางจังหวัดประชาชน ยังได้รับการฉีดวัคซีนเข็มกระตุ้นต่ํากว่าเป้าหมาย จะได้กําชับสโนักงานสาธารณสุขจังหวัด (สสจ.) รณรงค์เชิญชวนให้ประชาชนเข้ารับการฉีดวัคซีนเข็มกระตุ้นให้ครอบคลุมในแต่ละจังหวัดไม่น้อยกว่าร้อยละ 60 โดยประชาชนสามารถ walk in เข้ารับการฉีดวัคซีนได้ตามจุดบริการต่าง ๆ ทั่วประเทศ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,688 ราย จําแนกเป็น ผู้ติดเชื้อในประเทศ 2,688 ราย และผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 21 ราย ผู้ที่กําลังรักษาตัว 25,426 ราย และมียอดผู้ที่หายป่วยกลับบ้านแล้ว 4,130 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,250,432 ราย จํานวนผู้ที่หายป่วยสะสมจํานวน 2,249,708 ราย จํานวนผู้ป่วยปอดอักเสบรักษาตัวอยู่ในโรงพยาบาล 708 ราย
รัฐบาลไทย-ข่าวทำเนียบรัฐบาล-สำนักงานปลัดกระทรวงคมนาคม ร่วมงานวันต่อต้านคอร์รัปชันสากล (ประเทศไทย)
วันพฤหัสบดีที่ 9 ธันวาคม 2564
สํานักงานปลัดกระทรวงคมนาคม ร่วมงานวันต่อต้านคอร์รัปชันสากล (ประเทศไทย)
ภายใต้แนวคิด “Zero Tolerance คนไทยไม่ทนต่อการทุจริต”
สํานักงานปลัดกระทรวงคมนาคม ร่วมงานวันต่อต้านคอร์รัปชันสากล (ประเทศไทย) ภายใต้แนวคิด “Zero Tolerance คนไทยไม่ทนต่อการทุจริต” ร่วมแสดงเจตนารมณ์เนื่องในวันต่อต้านคอร์รัปชันสากล “ไม่ทํา ไม่ทน ไม่เฉย รวมไทยต้านโกง” โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เพื่อแสดงพลังต่อต้านการทุจริตกับทุกภาคส่วนและเชิญชวนให้ประกาศเจตนารมณ์ร่วมกันสร้างสังคมที่มีคุณภาพ ทําให้ประเทศไทยโปร่งใส และเป็นที่ยอมรับในระดับสากล ในรูปแบบออนไลน์ผ่านแอปพลิเคชัน Zoom ในวันที่ 9 ธันวาคม 2564
รัฐบาลภายใต้การบริหารงานของพลเอก ประยุทธ์ จันทร์โอชา นายกรัฐมนตรี กําหนดให้การแก้ปัญหาทุจริตเป็นวาระแห่งชาติ โดยได้ปรับปรุงกฎหมายต่าง ๆ ให้ครอบคลุมการป้องกันและปราบปรามการทุจริตและประพฤติมิชอบอย่างเป็นระบบ ก้าวข้ามค่านิยมอุปถัมภ์ ผลประโยชน์ทับซ้อน และเร่งรัดดําเนินคดีผู้ทุจริตและประพฤติมิชอบด้านวินัยและอาญาอย่างจริงจัง เพื่อสร้างความเชื่อมั่นให้ประชาชน และสร้างวัฒนธรรมการทํางานอย่างมีคุณธรรมและความโปร่งใสในสังคมไทยให้เป็นที่ยอมรับระดับสากล ซึ่งกระทรวงคมนาคมโดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้ดําเนินการตามนโยบายรัฐบาลในการแก้ไขปัญหาการทุจริตดังกล่าว โดยให้ตรวจสอบและดําเนินการตามระเบียบ กฎหมายที่เกี่ยวข้อง และหลักธรรมาภิบาลอย่างเคร่งครัด เพื่อสร้างความโปร่งใสในโครงการก่อสร้างภาครัฐ วางระบบให้มีการเปิดเผยข้อมูลเกี่ยวกับโครงการก่อสร้างสู่สาธารณชน พร้อมทั้งมีกระบวนการตรวจสอบความถูกต้องของข้อมูลที่สามารถตรวจสอบได้
สําหรับประเทศไทยเป็นหนึ่งในประเทศภาคีสหประชาชาติ นําโดยรัฐบาลร่วมกับสํานักงาน ป.ป.ช. สํานักงาน ป.ป.ท. องค์กรต่อต้านคอร์รัปชัน (ประเทศไทย) ภาคีเครือข่ายภาครัฐ ภาคเอกชน และภาคประชาสังคม ร่วมกันขับเคลื่อนยุทธศาสตร์ชาติว่าด้วยการป้องกันและปราบปรามการทุจริตผ่านกลไกลทุกภาคส่วนตลอดมา รวมทั้งร่วมมือกันจัดงานวันต่อต้านคอร์รัปชันสากล (ประเทศไทย) เดินหน้าการป้องปราบการทุจริตเชิงรุกอย่างต่อเนื่อง เพื่อสร้างให้สังคมใสสะอาด และลดการคอร์รัปชันในประเทศไทยให้ได้มากที่สุด